Fjölmenn lið lögreglu - og sjúkraflutningamanna var sent á vettvang auk sérsveitar Ríkislögreglustjóra . Maðurinn var fluttur á slysadeild þar sem hann var úrskurðaður látinn . Samkvæmt upplýsingum fréttastofu þurftu lögreglumenn að brjóta sér leið inn í íbúð á þriðju hæð þar sem fimm menn voru innan dyra . Voru þeir allir handteknir vegna málsins . Margeir Sveinsson , aðstoðaryfirlögregluþjónn í miðlægri rannsóknardeild lögreglunnar á höfuðborgarsvæðinu segir í samtali við fréttastofu að mennirnir hafi verið yfirheyrðir í gærkvöldi og í morgun . Mennirnir eru allir frá Litháen samkvæmt heimildum fréttastofu og eru hér á landi í tímabundinni vinnu . Í tilkynningu frá lögreglu segir að rannsókn miði vel og miði að því að leiða í ljós með hvaða hætti maðurinn féll fram af svölunum . Fréttin var uppfærð kl. 17:57 . Mikill viðbúnaður lögreglu var á vettvangi .